15 ઓગસ્ટે આખો દેશ આઝાદીની ઉજવણી કરશે. રાજધાની દિલ્હીમાં પ્રધાનમંત્રી નરેન્દ્ર મોદી લાલ કિલ્લા પરથી દેશની જનતાને પોતાનો સંદેશ આપશે જેને સાંભળવા માટે મોટી સંખ્યામાં લોકો દિલ્હી પહોંચશે. સ્વાતંત્ર્ય દિવસના સમારંભને જોતા દિલ્હીમાં સુરક્ષા વ્યવસ્થા કડક કરી દેવામાં આવી છે. પરંતુ... જો આપ કોઈ કારણોસર દિલ્હી ના જઈ શકો અથવા ક્યાંક દૂર છો તો તમે તમારા મોબાઈલ પર પણ પ્રધાનમંત્રી નરેન્દ્ર મોદીનું આખુ ભાષણ લાઈવ સાંભળી શકો છો. તેના માટે પબ્લિક બ્રોડકાસ્ટર, પ્રસારભારતીએ ગૂગલ અને વીડિયો શેરિંગ સાઈટ યુટ્યુબ સાથે કરાર કર્યા છે.